pythainlp/thai-wiki-dataset-v4 huggingface dataset:
สเปนภายใต้การนำของฟรังโก

สเปนภายใต้การนำของฟรังโก  หรือ ระบอบเผด็จการฟรังโก  มีชื่ออย่างเป็นทางการว่า รัฐสเปน
 เป็นช่วงเวลาหนึ่งในประวัติศาสตร์สเปนที่เริ่มขึ้นตั้งแต่การขึ้นสู่อำนาจของนายพลฟรันซิสโก ฟรังโก หลังฝ่ายชาตินิยมมีชัยชนะเหนือฝ่ายนิยมสาธารณรัฐในสงครามกลางเมืองในเดือนเมษายน ค.ศ. 1939 จนกระทั่งฟรังโกถึงแก่อสัญกรรมใน ค.ศ. 1975 แม้ว่าการรื้อฟื้นระบอบเผด็จการจะลากยาวไปจนถึงการประกาศใช้รัฐธรรมนูญผ่านการลงประชามติใน ค.ศ. 1978
หลังสงครามกลางเมืองสิ้นสุดลง นายพลฟรังโกได้จัดตั้งระบอบเผด็จการฟาสซิสต์ หรือระบอบกึ่งฟาสซิสต์ ที่เป็นการรวมเอาอิทธิพลที่เห็นได้ชัดของลัทธิเผด็จการเยอรมันและอิตาลีในด้านต่าง ๆ เช่น ด้านแรงงานสัมพันธ์ นโยบายเศรษฐกิจพึ่งพาตนเอง ด้านสุนทรียศาสตร์ การใช้สัญลักษณ์ หรือระบบพรรคการเมืองเดียว เป็นต้น ในช่วงท้ายของการปกครอง ระบอบได้เปลี่ยนแปลงกลายเป็นเผด็จการแบบพัฒนานิยมมากขึ้น แม้ว่าจะยังรักษาความเป็นฟาสซิสต์ที่หลงเหลืออยู่เสมอ ทั้งนี้ ระบอบฟรังโกไม่มีอุดมการณ์ที่กําหนดไว้อย่างชัดเจน นอกเหนือจากโรมันคาทอลิกแห่งชาติ (National Catholicism)
ในช่วงทศวรรษ 1940 เผด็จการทหารเริ่มแข็งแกร่งขึ้นจากการปราบปรามฝ่ายตรงข้ามทางการเมืองและเศรษฐกิจ หรือที่เรียกว่า "ความน่าสะพรึงสีขาว"  มีผู้คนราว 485,000 คน ได้หลบหนีออกนอกประเทศ แหล่งข้อมูลบางส่วนกล่าวว่ามีผู้อพยพประมาณ 9,000-15,000 คน ที่ถูกจับกุมในค่ายกักกันนาซี ซึ่งมีจำนวนครึ่งหนึ่งที่รอดชีวิตมาได้ ส่วนบุคคลอื่น ๆ ถูกจับเข้าค่ายกักกันของฟรังโก โดยคาดว่ามีจำนวนไม่ต่ำกว่า 367,000 คน ที่ถูกกักกันในค่ายกักกันที่มีประมาณ 150-188 แห่ง ต่อมาในเดือนพฤศจิกายน ค.ศ. 1940 มีชายหญิงอีก 280,000 คน ที่ถูกคุมตัวอยู่ในเรือนจําของรัฐ นักประวัติศาสตร์ส่วนหนึ่งประมาณการไว้ว่า ผู้คนตั้งแต่ 23,000-46,000 คนถูกประหารชีวิตในช่วงหลังสงคราม
ในช่วงสงครามโลกครั้งที่สอง แม้ว่าประเทศจะดำเนินนโยบายไม่ฝักใฝ่ฝ่ายใด แต่ก็มีส่วนสนับสนุนนาซีเยอรมนีต่อการบุกครองสหภาพโซเวียต ซึ่งมีการส่งกองพลน้ำเงิน ซึ่งเป็นหน่วยทหารอาสาเข้าร่วมกับกองทัพเยอรมันในแนวรบด้านตะวันออกเป็นเวลาสองปี ความร่วมมือกับฝ่ายอักษะนี้ทำให้ประเทศถูกโดดเดี่ยวในระดับนานาชาติหลังจากความพ่ายแพ้ใน ค.ศ. 1945 ซึ่งได้รับการส่งเสริมโดยพันธมิตรภายในองค์การสหประชาชาติที่สร้างขึ้นใหม่
ในช่วงทศวรรษ 1950 ภายใต้กรอบของสงครามเย็น ตําแหน่งทางภูมิศาสตร์และการปกครองแบบเผด็จการทหารของสเปนกลายเป็นยุทธศาสตร์สําหรับสหรัฐและพันธมิตรในยุโรปเพื่อต่อต้านสหภาพโซเวียต พันธมิตรระหว่างสเปนกับสหรัฐได้ยุติการถูกโดดเดี่ยวของประเทศ และสนับสนุนการเปิดเศรษฐกิจอย่างค่อยเป็นค่อยไป ซึ่งเป็นไปในระดับการพัฒนาที่ต่ำกว่าเศรษฐกิจของประเทศยุโรปตะวันตกอื่น ๆ ต่อมาในช่วงทศวรรษ 1960 จนถึงต้นทศวรรษ 1970 ระดับการพัฒนาเศรษฐกิจดีขึ้นอย่างมีนัยสําคัญ แม้ว่าจะไม่เท่าเทียมกันก็ตาม มาตรฐานการครองชีพของประชากรส่วนใหญ่ที่เป็นชนชั้นกลางแทบจะไม่มีอยู่จริง ระดับเสรีภาพส่วนบุคคลและการเมืองไม่ได้เพิ่มขึ้นไปในทางเดียวกัน เริ่มเกิดการระดมกำลังต่อต้านระบอบเผด็จการของคนงานและนักศึกษา
เจ้าชายฆวน การ์โลส แห่งบูร์บง ได้รับการแต่งตั้งจากฟรังโกให้เป็นผู้สืบทอดตำแหน่งประมุขแห่งรัฐ ในฐานะเจ้าชายแห่งสเปน และเมื่อฟรังโกถึงแก่อสัญกรรม เจ้าชายฆวน การ์โลส ทรงให้คำสัตย์ว่าจะปฏิบัติตามหลักการของขบวนการแห่งชาติที่มุ่งทําให้ระบอบฟรังโกคงอยู่ตลอดไป ทว่าในความเป็นจริงกลับไม่เป็นเช่นนั้น พระองค์ทรงอาศัยกรอบสถาบันของฟรังโกเพื่อส่งเสริมกฎหมายเพื่อการปฏิรูปการเมือง ซึ่งให้สัตยาบันในการลงประชามติ โดยผลลัพธ์ที่ได้คือ ร้อยละ 94 เห็นด้วยกับการปฏิรูป จึงมีการเริ่มเปลี่ยนผ่านไปสู่ระบอบประชาธิปไตยใน ค.ศ. 1976
เชิงอรรถ.
โฮริโอะ โยชิฮารุ

โฮริโอะ โยชิฮารุ เป็นหนึ่งในไดเมียวแห่งยุคเซ็นโกคุ ผู้ซึ่งรับใช้ทั้งโอดะ โนบุนากะ, โทโยโตมิ ฮิเดโยชิ และ โทกุงาวะ อิเอยาสุ
รับใช้ฮิเดโยชิ.
ในระหว่างที่กองทัพโอดะจะเข้าโจมตีตระกูลไซโตะอยู่นั้น คิโนชิตะ ฮิเดโยชิ ซึ่งเป็นหนึ่งในแม่ทัพของโนบุนากะ จึงทำการเสาะหาผู้ที่มีฝีมือ และได้บังเอิญมาพบกับโยชิฮารุที่กำลังใช้วิชามวยปล้ำเอาชนะหมูป่า ฮิเดโยชิถูกใจในตัวเขา จึงได้ชักชวนให้มาทำงานกับตน โยชิฮารุจึงได้เป็นหนึ่งในผู้ช่วยของฮิเดโยชิในการโจมตีปราสาทอินาบายามะ (稲葉山城, "Inabayama-jō") ของตระกูลไซโตะ
ในช่วงการรบกับตระกูลโมริ ในปี ค.ศ.1582 เขาได้เป็นพยานในการพลีชีพของชิมิสุ มุเนะอารุ และได้เข้าปะทะกับกองทัพของอะเกจิ มิตสึฮิเดะที่ยามาซากิ จากนั้นก็ได้มีส่วนร่วมในยุทธการชิสุงาตาเกะและได้รับที่ดินจำนวน 120,000 โคกุ หลังจากศึกโอดะวาระ ต่อมาเขาได้เป็น 1 ใน 3 ตุลาการแห่งตระกูลโทโยโตมิ ร่วมกับ อิโคมะ จิกะมาสะ และ นากามุระ คาสุอุจิ
รับใช้อิเอยาสุ.
เขาได้ไปสวามิภักดิ์ต่ออิเอยาสุในปี ค.ศ.1599 และสละตำแหน่งผู้นำตระกุลโฮริโอะ ให้แก่ลูกชายคนรอง คือ ทาดะอุจิ (เนื่องจากลูกชายคนแรกของเขา คือ คินสุเกะ ได้เสียชีวิตไปในช่วงศึกโอดะวาระ) หลังการสละตำแหน่ง เขาได้รับที่ดิน 50,000 โคกุ ในแถบแคว้นเอจิเซ็น
ในวันที่ 27 สิงหาคม ค.ศ.1600 เขาได้สังหารคางาโนอิ ชิเงะโมจิ ขุนพลฝ่ายอิชิดะ เพื่อเป็นการล้างแค้นให้แก่มิสุโนะ ทาดะชิเงะ แต่เขาได้รับบาดเจ็บ จนไม่สามารถเข้าร่วมการรบที่เซกิงาฮาระซึ่งเกิดขึ้นในวันที่ 21 ตุลาคม อย่างไรก็ตาม อิเอยาสุได้ให้ที่ดินในแคว้นอิซุโมะแก่โยชิฮารุเป็นจำนวน 240,000 โคกุ
เนื่องด้วย ทาดะอุจิ เสียชีวิตด้วยวัย 26 ปี ใน ค.ศ.1604 ทำให้เขาต้องคอยดูแลหลานชาย คือ โฮริโอะ ทาดะฮารุ จนกระทั่งเขาเสียชีวิตในวัย 68 ปี
เฮนรี ดีวาร์ บารอนที่ 3 แห่งฟอร์ทีไวออต

เฮนรี ดีวาร์ บารอนที่ 3 แห่งฟอร์ทีไวออต  เกิดเมื่อวันที่ 22 กุมภาพันธ์ 2449 ณ สกอตแลนด์ เป็นบุตรของ จอห์น ดีวาร์ บารอนที่ 1 แห่งฟอร์ทีไวออต และ มาร์กาเร็ต เอลิซาเบล ฮอลแลนด์ บิดาของเขาเป็นขุนนางชนชั้นสูงของสกอตแลนด์และเป็นนักธุรกิจเขาได้รับการศึกษาที่วิทยาลัยอีตัน ในรุ่น 1,929 เขาจบการศึกษาจากเซนต์จอห์นวิทยาลัย และ มหาวิทยาลัยออกซฟอร์ด สาขาศิลปศาสตรบัณฑิต (BA) ต่อมาในปี 2486 เขาได้รับ เครื่องราชอิสริยาภรณ์จักพรรดิแห่งบริติช
เขาแต่งงานกับ ซินเธีย สตาร์กี เมื่อวันที่ 25 เมษายน 2476 โดยมีบุตร-ธิดาดังนี้
เฮนรี ดัวาร์ บารอนที่ 3 แห่งฟอร์ทีไวออต เสียชีวิตเมื่อวันที่ 25 มีนาคม 2536 สิริอายุรวม 87 ปี ด้วยโรคชรา
ญดา สุวรรณปัฏนะ

ญดา สุวรรณปัฏนะ (เกิด 24 ธันวาคม พ.ศ. 2538) ชื่อเล่น คุกกี้ เป็นนักแสดงและนางแบบชาวไทย อดีตสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงสังกัดช่องวัน 31 มีผลงานเป็นที่รู้จักจากละครเรื่อง "ข้าวเหนียวทองคำ" และละครเรื่อง "เรือนการเวก"
ประวัติ.
ญดา สุวรรณปัฏนะ ชื่อเล่น คุกกี้ เป็นนักแสดงชาวไทย เกิดที่จังหวัดขอนแก่น เมื่อวันที่ 24 ธันวาคม พ.ศ. 2538สำเร็จการศึกษาระดับมัธยมศึกษาจาก โรงเรียนสาธิตมหาวิทยาลัยขอนแก่น สำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ (เกียรตินิยมอันดับที่ 2) ในปี พ.ศ. 2561 และสำเร็จการศึกษาระดับปริญญาโท สาขาธุรกิจอสังหาริทรัพย์ คณะพาณิชยศาสตร์และการบัญชี มหาวิทยาลัยธรรมศาสตร์ ปี พ.ศ. 2567 
ปัจจุบันคุกกี้เป็นนักแสดงสังกัดช่องวัน 31 และมีความสนใจในด้านกีฬาเอ็กซ์ตรีม ทั้งการวิ่ง ปั่นจักรยาน และว่ายน้ำ โดยในปี 2565 ได้เข้าร่วมการแข่งขันไตรกีฬาในงาน Pattana Triathlon เป็นครั้งแรก ในปี 2566 สามารถวิ่งจบ Full Marathon แรกในรายการ Fuji Marathon ได้สำเร็จ และในเดือนกันยายน ปี 2567 คุกกี้ได้เข้าร่วมรายการ Berlin Marathon 2024 และจบ World Major Marathon รายการแรกได้สำเร็จ
ชีวิตส่วนตัว.
กำลังคบหาดูใจกับ ภณ ณวัสน์ ภู่พันธัชสีห์ นักแสดงสังกัดช่อง 3 เอชดี ได้ฉายาว่า คู่รักนักวิ่ง เนื่องจากชื่นชอบการออกกำลังกาย การวิ่ง ปั่นจักรยานเหมือนกัน
การส่งทหารกลับเข้าไรน์ลันท์

การส่งทหารกลับเข้าไรน์ลันท์  โดยกองทัพเยอรมัน เกิดขึ้นเมื่อวันที่ 7 มีนาคม ค.ศ. 1936 เมื่อกองทัพเยอรมันได้เคลื่อนทัพเข้าสู่ไรน์ลันท์ ครั้งนี้เป็นเรื่องที่สำคัญเพราะเป็นการละเมิดเงื่อนไขของสนธิสัญญาแวร์ซายและสนธิสัญญาโลคาร์โน เป็นครั้งแรกนับตั้งแต่สิ้นสุดของสงครามโลกครั้งที่หนึ่งที่ทหารเยอรมันเคยอยู่ในภูมิภาคนี้ การยึดครองเขตปลอดทหารได้เปลี่ยนความสมดุลของอำนาจในยุโรปจากฝรั่งเศสไปยังเยอรมนี และทำให้เยอรมนีสามารถแสวงหานโยบายที่ก้าวร้าวในยุโรปตะวันตกที่เป็นไปได้ที่สถานะเขตปลอดทหารในไรน์ลันท์ได้ยุติลงไปแล้ว
ซุนหวน

ซุนหวน หรือชื่อในภาษาจีนกลางว่า ซุน หฺวาน (ค.ศ. 197/198 - 224?) ชื่อเกิด อฺวี๋ หฺวาน ชื่อรอง ชูอู่ เป็นขุนพลในรัฐง่อก๊กช่วงยุคสามก๊ก เขาเป็นญาติห่าง ๆ ของซุนกวน ปฐมจักรพรรดิแห่งรัฐจ๊กก๊ก
ชีวิต.
ซุนหวนเป็นบุตรชายคนที่สามของซุน เหอ (孫河) ผู้มีชื่อตระกูลเดิมว่า "อฺวี๋" (俞) ซุนหวนเป็นหลานชายห่าง ๆ ของขุนศึกซุนเกี๋ยน ผู้เปลี่ยนชื่อตระกูลของซุนหวนจาก "อฺวี๋" เป็น "ซุน" ซุนหวนเป็นที่รู้จักจากบุคลิกภาพที่ดีของเขาและการเขียนและทักษะในการโต้วาที เขาได้รับการให้เกียรติอย่างสูงจากซุนกวน บุตรชายคนที่ 2 ของซุนเกี๋ยนและจักรพรรดิผู้ก่อตั้งง่อก๊ก ซุนกวนแต่งตั้งซุนหวนเป็นอู่เว่ย์ตูเว่ย์ (武衞都尉) ใน ค.ศ. 219 ซุนหวนเข้าร่วมการรุกรานดินแดนของเล่าปี่ (อดีตพันธมิตรของซุนกวน) ที่เกงจิ๋ว ซึ่งป้องกันโดยขุนพลกวนอู ทัพของซุนกวนได้รับชัยชนะ ซุนหวนประสบความสำเร็จในการชักชวนทหารของกวนอูประมาณ 5,000 นายให้ยอมจำนนต่อเขา และยังได้อุปกรณ์และปศุสัตว์ของศัตรูจำนวนมากอีกด้วย
ประมาณ ค.ศ. 222 ซุนหวนตอนอายุ 24 ปี ได้รับการแต่งตั้งเป็นขุนพลราชองครักษ์สงบบูรพา (安東中郎將) และได้รับคำสั่งให้เข้าร่วมกับขุนพลลกซุนของซุนกวนในยุทธการที่อิเหลงต่อเล่าปี่ ผู้นำทัพต่อซุนกวนเพื่อยึดเกงจิ๋วคืน ในช่วงเริ่มต้นของการต่อสู้ ซุนหวนนำกองกำลังแยกไปโจมตีกองกำลังแนวหน้าของเล่าปี่ที่อี๋เต้า (夷道) แต่กลับถูกศัตรูล้อมโจมตี เขาจึงขอกำลังเสริมจากลกซุนแต่ถูกปฏิเสธ เมื่อนายทหารคนอื่น ๆ เร่งเร้าให้ลกซุนช่วยซุนหวน ลกซุนก็ปฏิเสธโดยบอกว่าซุนหวนสามารถยึดพื้นที่ได้ และการปิดล้อมจะสิ้นสุดในภายหลังโดยอัตโนมัติ ในที่สุด กองกำลังของซุนกวนก็ทำให้กองกำลังของเล่าปี่พ่ายแพ้อย่างยับเยินในยุทธการที่อิเหลง เมื่อเป็นไปตามที่ลกซุนทำนายไว้ จึงเลิกล้อมเมืองอี๋เต้า หลังจากนั้นซุนหวนนำทัพไปขวางเส้นทางหลบหนีของเล่าปี่ แต่เล่าปี่หนีรอดมาได้ด้วยการเดินทางข้ามเขตภูเขา ต่อมาเล่าปี่กล่าวว่า "(ซุน)หวนยังเป็นเด็กเมื่อข้าไปเยือนจิง แต่ตอนนี้เขากลับบังคับตัวข้าถึงขนาดนี้!" หลังสงครามนี้ ซุนหวนเข้าพบลกซุนและกล่าวว่า "ก่อนหน้านั้น ข้ารู้สึกขุ่นเคืองมากเมื่อเจ้าปฏิเสธที่จะช่วยข้า แต่ตอนนี้ หลังจากได้รับชัยชนะแล้ว ข้าเห็นว่าเจ้ามีวิธีการส่งทหารในแบบของตนเอง"
ซุนหวนได้รับการเลื่อนขั้นเป็นเจี้ยนอู่เจี้ยงจฺวิน (建武將軍) สำหรับการมีส่วนสนับสนุนในการต่อสู้ และได้บรรดาศักดิ์ตานถูโหว (丹徒侯) เขาได้รับคำสั่งให้ไปประจำการที่หนิวจู่ (牛渚) และสังเกตการณ์การก่อสร้างกำแพงขนาดเตี้ยที่เหิงเจียง (橫江) เขาเสียชีวิตไม่นานหลังจากนี้
ไบนารีอ็อปชัน

ไบนารี่ ออปชั่น (binary option) คือ ระบบการเทรดในตลาดตราสารการเงินรูปแบบหนึ่ง โดยเป็นการซื้อสัญญาล่วงหน้ากับโบรกเกอร์ผู้ให้บริการ ไบนารี่ ออปชั่น โดยมีการกำหนดระยะเวลาในการซื้อสัญญาไบนารี่ ออปชั่นคืนจากผู้ถือสัญญา ผู้เทรดมักนิยมซื้อสัญญาไบนารี่ ออปชั่นมาเพื่อป้องกันความเสี่ยงในความผันผวนของสินทรัพย์ หรือหุ้น ตลอดจนเงินทุนต่าง ๆ ที่ผู้เทรดได้ซื้อไว้ ปัจจุบันคาดว่ามีผู้อยู่ในตลาดไบนารี่ ออปชั่นมากกว่า 15 ล้านคน และเพิ่มขึ้นเรื่อย ๆ ทุกปี
ประเภทของสัญญาไบนารี่ ออปชั่น.
โดยปกติแล้ว สัญญาไบนารี่ ออปชั่นที่เราพบได้ในตลาด มักแบ่งออกเป็น 2 ประเภทด้วยกันประกอบไปด้วย 
1.สัญญาซื้อ หรือ Call หรือในภาษาเทรดยุคใหม่อาจเรียกว่า Buy ก็ได้ ความหมายของ สัญญาซื้อ (Call) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะสูงกว่าวันที่ทำการซื้อสัญญา
2.สัญญาขาย หรือ Put หรือในภาษาเทรดยุคใหม่อาจเรียกว่า Sell ก็ได้ ความหมายของ สัญญาขาย (Put) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะต่ำกว่าวันที่ทำการซื้อสัญญา
โดยปกติเมื่อเทรดเดอร์ซื้อสัญญาออปชั่นจากโบรกเกอร์ โดยมีกำหนดระยะเวลาการถือสัญญา เช่น 5 นาที 30 นาที หรือ 30 วัน เมื่อถึงระยะเวลากำหนด ระบบจะบังคับให้สัญญายุติลงและขายสัญญาคืนให้กับโบรกเกอร์ทันที ส่งผลให้ผู้ถือสัญญา สามารถได้รับผลกำไรจากส่วนต่างของการพยากรณ์ราคาที่ถูกต้อง หรืออาจสูญเสียเงินทุนทั้งหมดอันเกิดจากการพยากรณ์ราคาที่ผิดพลาด
ไบนารี่ ออปชั่นกับการพนัน.
เนื่องจากรูปแบบของการซื้อสัญญาไบนารี่ ออปชั่นนั้นมีความเกี่ยวข้องกับการพยากรณ์ราคาในอนาคต ทำให้มีนักออกแบบโปรแกรมการเทรด นำระบบและรูปแบบของการเทรดไบนารี่ ออปชั่นไปใช้ในเชิงการพนัน ส่งผลให้เกิดภาพลักษณ์บางส่วนที่ไม่ดีต่อการเทรดสัญญาออปชั่น ดังนั้นผู้เทรดต้องเลือกพิจารณาโบรกเกอร์ไบนารี่ออปชั่นให้ดี มิฉะนั้นอาจมีความเสี่ยงทางการเงินเกิดขึ้น และอาจถูกโกงก็ได้ ดังปรากฏข่าวล่าสุดของบริษัท siamoption ที่ดำเนินการผิดกฎหมายในประเทศไทย
ประเด็นที่น่าสังเกต.
1. คำสั่งซื้อไบนารี่ ออปชั่น อาจไม่ได้ถูกส่งไปยังศูนย์กลางหรือตลาดจริง
โดยคำสั่งซื้ออาจถูกหมุนเวียนอยู่เฉพาะภายในโบรกเกอร์เท่านั้น กล่าวคือโบรกเกอร์จะจับคู่คำสั่งซื้อ Call กับ Put ระหว่างลูกค้าภายในโบรกเกอร์
เพื่อนำมา Matching กัน แล้วโบรกเกอร์จะได้รับกำไรจากส่วนต่างค่าธรรมเนียม อย่างไรก็ตามโบรกเกอร์แต่ละแห่งอาจมีนโยบายการจัดการคำสั่งซื้อที่แตกต่างกัน
2. Risk Reward ที่อาจเกิดความเสียเปรียบต่อผู้ค้า
การส่งคำสั่งซื้อแต่ละครั้งอาจเกิดความเสียเปรียบ เนื่องจากอัตราส่วนผลกำไรต่อขาดทุนที่ต่างกัน ตัวอย่างเช่นอัตรา 82% ต่อ 100%
ดังนั้นในตลาดนี้จึงอาจจำเป็นต้องเน้นกลยุทธ์เทรดที่มีอัตรา Win-Rate ระดับสูง
ปิยะ ตรีกาลนนท์

ปิยะ ตรีกาลนนท์ หรือ กัปตันปิยะ ปัจจุบันดำรงตำแหน่งประธานกรรมการบริหาร บริษัท บางกอกเอวิเอชั่นเซ็นเตอร์ จำกัด (มหาขน) หรือ โรงเรียนการบินกรุงเทพ องครักษ์ (BAC) ซึ่งเป็นโรงเรียนด้านการบินเอกชนแห่งแรกในไทย ที่เปิดสอนหลักสูตรด้านการบิน
ประวัติความเป็นมา.
นาวาอากาศโทปิยะ ตรีกาลนนท์ เกิดวันที่ 27 มีนาคม พ.ศ. 2509 เข้าเป็นนักศึกษาเตรียมทหารรุ่นที่ 27 และเข้าฝึกบินในโรงเรียนการบินกองทัพอากาศ และเริ่มรับราชการกองทัพอากาศตั้งแต่ปี พ.ศ 2526 
การศึกษา.
ปี พ.ศ 2533           :  ปริญญาตรี วิทยาศาสตรบัณฑิต (สาขาคอมพิวเตอร์) โรงเรียนนายเรืออากาศ  
ปี พ.ศ 2534           :  ประจำ โรงเรียนการบินกำแพงแสน  กองทัพอากาศ 
ปี พ.ศ 2540           : โรงเรียนนายทหารชั้นผู้บังคับฝูง รุ่นที่ ๘๘
ปี พ.ศ 2545           : โรงเรียนเสนาธิการกองทัพอากาศ รุ่นที่ ๔๖
การทำงาน.
ตำแหน่งงานปัจจุบัน 
  ประธานกรรมการบริหาร บริษัท บางกอกเอวิเอชั่นเซ็นเตอร์ จำกัด (มหาชน)
ตำแหน่งงานที่ผ่านมา
 ตำแหน่ง นายทหารตรวจสอบมาตราฐาน กองทัพอากาศ
  อนุกรรมการ ในคณะอนุกรรมการอากาศวิถี
  นักบินที่ ๑ ประจำอากาศยานแบบ C-130
  นักบินที่ ๑ ประจำอากาศยานแบบ Boeing 737-200, -400
  นักบินเครื่องบินพระที่นั่ง Boeing 737-400 
หน้าที่พิเศษ.
 : ราชองครักษ์เวร
  ครูการบิน Boeing 737-200, -300, -400 
  นักบินยืมตัวบริษัท การบินไทย จำกัด (มหาชน)
 :  Instructor Pilot บริษัท ไทยแอร์เอเซีย จำกัด
  อาจารย์พิเศษภาควิชาเทคโนโลยีนักบินพาณิชย์ มหาวิทยาลัยรังสิต
  อาจารย์พิเศษภาควิชาวิศวกรรมอากาศยาน มหาวิทยาลัยอัญสัมชัน (ABAC)
สฺวิน ช่าน

สฺวิน ช่าน (ป. ค.ศ. 209–237) ชื่อรอง เฟิงเฉียน เป็นนักปราชญ์แห่งรัฐวุยก๊กในสมัยสามก๊กของจีน เขาเป็นบุตรชายของซุนฮก
ชีวิต.
เขาเกิดในตระกูลซุนผู้ทรงอิทธิพลในฐานะบุตรชายของ ซุนฮก รัฐบุรุษผู้มีชื่อเสียงในปลาย ราชวงศ์ฮั่นตะวันออก และที่ปรึกษาของ โจโฉ ลำดับการเกิดที่แน่นอนของเขาในหมู่พี่น้องของเขาไม่ชัดเจน เป็นที่รู้เพียงว่าเขาอายุน้อยกว่าบุตรชายคนที่หกของซุนฮก, สวินโถ
คราวน์ จูเอ็ล (2018)

คราวน์ จูเอ็ล (2018) (Crown Jewel (2018)) เป็นรายการเพย์-เพอร์-วิวมวยปล้ำอาชีพ (PPV) ถ่ายทอดสดทาง WWE Network จัดโดย WWE เป็นการแสดงจากนักมวยปล้ำทั้งสองค่าย Raw และ SmackDown จัดวันที่ 2 พฤศจิกายน 2018 ณ สนาม King Saud University Stadium ในเมือง รียาด, ประเทศซาอุดีอาระเบีย ศึกนี้จะมีการจัดแข่งขันทัวร์นาเมนต์ WWE World Cup และเป็นการขึ้นปล้ำครั้งแรกของ Shawn Michaels นับตั้งแต่รีไทร์เลิกปล้ำในปี 2010
ผล.
WWE World Cup.
† Shane McMahon was a replacement for The Miz, who was ruled unable to compete.</onlyinclude>
ดนตรีวิทยา

ดนตรีวิทยา  เป็นการศึกษาด้านดนตรีในด้านการวิจัย การวิเคราะห์ด้านวิชาการ ดนตรีวิทยาเป็นส่วนหนึ่งของมนุษยศาสตร์ ผู้ศึกษาด้านนี้ในแง่การวิจัยดนตรีเรียกว่า นักดนตรีวิทยา (musicologist)
ตามหลักแล้ว ประวัติศาสตร์ดนตรีวิทยา (เรียกทั่วไปว่า ประวัติศาสตร์ดนตรี) เป็นสาขาที่เด่นชัดที่สุดของดนตรีวิทยา ประวัติศาสตร์ดนตรีวิทยาถือเป็นหนึ่งในสาขาย่อยดนตรีวิทยาที่ใหญ่ที่สุด โดยประวัติศาสตร์ดนตรีวิทยา, มานุษยดนตรีวิทยา และดนตรีวิทยาเชิงระบบ (systematic musicology) มีขนาดใกล้ ๆ กัน มานุษยดนตรีวิทยา ว่าด้วยเรื่องการศึกษาดนตรีที่เกี่ยวข้องกับบริบททางวัฒนธรรม ดนตรีวิทยาเชิงระบบ ว่าด้วยดนตรีสวนศาสตร์, วิทยาศาสตร์ และเทคโนโลยีเกี่ยวกับเสียงของเครื่องดนตรี และนัยยะที่เกี่ยวข้องทางดนตรีของสรีรศาสตร์ จิตวิทยา สังคมวิทยา หลักปรัชญา และการคำนวณ
พิษลักษณ์

พิษลักษณ์ (ชื่อวิทยาศาสตร์: "Phytolacca americana") เป็นพืชในสกุล "Phytolacca" ลักษณะเป็นไม้ล้มลุก สูง 1-2 เมตร ลำต้นมักมีสีแดงอมม่วง ใบออกเรียงเวียน รูปรี รูปไข่หรือแกมขอบขนาน ยาว 6-35 เซนติเมตร ดอกเป็นช่อกระจะโค้งลง ออกตามซอกใบหรือปลายกิ่ง ยาวได้ถึง 30 เซนติเมตร ดอกมีสีขาวอมเขียวหรือแดง กลีบรวมรูปไข่ 5 กลีบ ยาว 2.5-3 มิลลิเมตร เกสรเพศผู้มีประมาณ 10 อัน มี 6-12 คาร์เพล แต่ละคาร์เพลมีออวุลเม็ดเดียว เกสรเพศเมีย 1 อัน ผลสดกลมแป้น เส้นผ่านศูนย์กลาง 0.6-1 เซนติเมตร เมื่อสุกมีสีม่วงดำ ภายในมีหลายเมล็ด
พิษลักษณ์มีถิ่นกำเนิดในทวีปอเมริกาเหนือ มีสรรพคุณเป็นยาระบายและรักษาโรคริดสีดวงทวาร ส่วนต่าง ๆ ของต้นมีพิษ โดยรากเป็นส่วนที่มีพิษมากที่สุด ยางจากต้นทำให้ผิวหนังพุพอง หากรับประทานจะทำให้อาเจียน ถ่ายเป็นเลือด ชักเกร็งและอาจเสียชีวิตจากภาวะการหายใจล้มเหลว
ศูนย์รับเรื่อง

ศูนย์รับเรื่อง  เป็นสำนักงานกลางที่มีไว้รับเรื่องหรือเป็นสื่อกลางที่เข้ามาทางโทรศัพท์เป็นจำนวนมาก การโทรศัพท์เข้ามา ทางบริษัทได้หาเจ้าหน้าที่ดูแลด้านการสนับสนุนสินค้าหรือตอบข้อสอบถามแก่ผู้บริโภค ส่วนการโทรศัพท์ออกจากศูนย์รับเรื่องนั้นจะดำเนินงานทางด้านการขายสินค้าและการบริการ (telemarketing), ชักชวนด้านการกุศล หรือบริจาคทางการเมือง, ทวงหนี้ และการสอบถามด้านการตลาด ศูนย์รับเรื่องยังเป็นศูนย์กลางการดูแลด้านการสื่อสารส่วนบุคคล ทั้งจดหมาย, แฟกซ์, ซอฟต์แวร์สนับสนุนแบบสด (live support software), สื่อสังคม, ระบบส่งข้อความทันที และอีเมล์
สนามกีฬามอลินิว

สนามกีฬามอลินิว  เป็นสนามฟุตบอลตั้งอยู่ที่เมืองวุลเวอร์แฮมป์ตันในเวสต์มิดแลนส์ ประเทศอังกฤษ และเป็นสนามเหย้าของสโมสรฟุตบอลวุลเวอร์แฮมป์ตันวอนเดอเรอส์มาตั้งแต่ปี ค.ศ. 1889 และยังเป็นสนามฟุตบอลแห่งแรกที่ถูกสร้างเพื่อใช้งานโดยสโมสรในฟุตบอลลีก สนามแห่งนี้เป็นสนามแห่งแรกในบริติชที่มีไฟสนาม เคยใช้จัดการแข่งขันระดับทวีปยุโรปในช่วงคริสต์ทศวรรษ 1950
ในช่วงต้นคริสต์ทศวรรษ 1990 สนามได้รับการปรับปรุงด้วยงบประมาณหลายล้านปอนด์ มอลินิวยังคงเป็นหนึ่งในสนามที่ใหญ่และทันสมัยที่สุดในอังกฤษ แม้ว่าจะถูกบดบังด้วยโครงการพัฒนาที่ดินอื่น ๆ ก็ตาม สนามเคยเป็นสนามเหย้าในบางโอกาสของทีมชาติอังกฤษชุดใหญ่และชุดอายุไม่เกิน 21 ปี และเคยใช้จัดการแข่งขันนัดชิงชนะเลิศเลกแรกของยูฟ่าคัพในปี ค.ศ. 1972
ปัจจุบันสนามมอลินิวมีความจุ 32,050 ที่นั่ง แต่สถิติผู้เข้าชมสูงสุดอยู่ที่ 61,315 คน แผนพัฒนาระยะแรกริเริ่มในปี ค.ศ. 2010 กับงบประมาณ 40 ล้านปอนด์ในการปรับปรุงสนามให้มีความจุเพิ่มขึ้นเป็น 38,000 ที่นั่ง โครงการระยะแรกคืออัฒจันทร์สตันคัลลิส ซึ่งเสร็จสมบูรณ์ในปี ค.ศ. 2012 ส่วนอีกสองระยะถัดมาได้ถูกเลื่อนออกไปเพราะงบประมาณที่ถูกนำไปใช้ในการพัฒนาระบบเยาวชน นอกจากนี้ยังมีโครงการระยะยาวที่จะเพิ่มความจุให้ถึง 50,000 ที่นั่ง
นีล อีเทอริดจ์

นีล ลีโอนาร์ด ดูลา อีเทอริดจ์ (;เกิดวันที่ 7 กุมภาพันธ์ ค.ศ. 1990) เป็นนักฟุตบอลอาชีพชาวฟิลิปปินส์ ตำแหน่งผู้รักษาประตู ปัจจุบันเล่นให้กับบุรีรัมย์ ยูไนเต็ดและทีมชาติฟิลิปปินส์ ซึ่งเขาเป็นกัปตันทีมตั้งแต่ปี 2022
นีล อีเทอริดจ์ เคยเป็นผู้เล่นชุดเยาวชนของสโมสรฟุตบอลเชลซีและฟูลัม และได้ลงสนามให้กับทีมชุดใหญ่ของฟูลัมเป็นครั้งแรกในเดือนธันวาคม ค.ศ. 2011 ในการแข่งขันยูฟ่ายูโรปาลีกนัดที่พบกับสโมสรฟุตบอลโอเด็นเซ จากเดนิชซูเปอร์ลีกา แต่หลังจากนั้นเขาก็ไม่มีโอกาสได้ลงเล่นในทีมชุดใหญ่ของฟูลัมอีกเลย ซึ่งระหว่างปี ค.ศ. 2008 ถึง ค.ศ. 2014 หรือตลอดช่วงเวลาที่เขาอยู่กับฟูลัม ส่วนใหญ่จะถูกปล่อยตัวให้ไปเล่นกับสโมสรอื่นอย่างชาร์ลตัน แอทเลติก, บริสตอล โรเวอส์, ครูว์ อเล็กซานดรา หรือแม้แต่เลเธอร์เฮด ซึ่งเป็นสโมสรฟุตบอลในลีกสมัครเล่น ด้วยสัญญายืมตัว 
หลังหมดสัญญากับฟูลัมในปี ค.ศ. 2014 อีเทอริดจ์ย้ายไปเล่นให้กับโอลดัม แอทเลติก ในอีเอฟแอลลีกวัน แต่ก็ไม่สามารถสอดแทรกตัวเองขึ้นสู่ทีมชุดใหญ่ได้ โดยเขาถูกส่งลงสนามแค่ 1 นัด ในการแข่งขันฟุตบอลถ้วยเอฟเอ โทรฟี ซึ่งเป็นฟุตบอลถ้วยรายการเล็กๆที่แข่งขันกันแค่สโมสรในระดับลีกวันและลีกทู เขาจึงย้ายไปเล่นให้กับชาร์ลตัน แอทเลติกอีกครั้ง หลังจากเคยถูกยืมตัวมาแล้ว แต่ก็ยังเป็นแค่ผู้รักษาประตูมือสองของทีม 
ปี ค.ศ. 2015 อีเทอริดจ์ ย้ายไปเล่นให้กับสโมสรฟุตบอลวอลซอลล์ในลีกวัน และได้เป็นผู้เล่นตัวจริงตลอด 2 ฤดูกาลกับสโมสร โดยฟอร์มการเล่นของเขาได้รับความสนใจจากหลายทีม เมื่อหมดสัญญากับวอลซอลล์เขาจึงได้ย้ายมาเล่นให้กับคาร์ดิฟฟ์ ซิตีที่ลงแข่งขันในอีเอฟแอลแชมเปียนชิปแบบไม่มีค่าตัวและเป็นผู้เล่นตัวหลักของสโมสรที่มีส่วนในการพาสโมสรคว้าตำแหน่งรองแชมป์อีเอฟแอลแชมเปียนชิปฤดูกาล 2017–18 และได้เลื่อนชั้นขึ้นสู่พรีเมียร์ลีก
ฤดูกาล 2018–19 เอเทอริดจ์ ที่เป็นผู้รักษาประตูตัวหลักของคาร์ดิฟฟ์ ซิตี ได้รับการบันทึกว่าเป็นผู้รักษาประตูชาวฟิลิปปินส์และเป็นชาวเอเชียตะวันออกเฉียงใต้คนแรกที่ได้ลงเล่นในพรีเมียร์ลีก และเป็นผู้รักษาประตูจากทวีปเอเชียคนที่สองที่ได้ลงสนามในพรีเมียร์ลีกต่อจากอะลี อัลฮับซี
อีเทอริดจ์เซ็นสัญญากับบุรีรัมย์ ยูไนเต็ดในศึกไทยลีกเมื่อวันที่ 30 มิถุนายน 2024
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนบน

ไทยแลนด์ อเมเจอร์ลีก ฤดูกาล 2561 โซนภาคตะวันตกตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 8 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันตกตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ.
การแข่งขันในโซนภาคตะวันตกตอนบนจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
สนามแข่งขัน.
การแข่งขันในโซนภาคตะวันตกตอนบนใช้สนามแข่งขันสี่แห่งในสี่จังหวัด ได้แก่
รอบมินิลีก.
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
แองกัส โอลกิลวี

เซอร์แองกัส โอลกิลวี  เกิดเมื่อวันที่ 14 กันยายน ค.ศ. 1928 เป็นบุตรชายคนที่ 2 ของ พันเอกเดวิด โอลกิลวี เอิร์ลที่ 12 แห่งแอร์รีย์ กับ เลดีอเล็กซานดรา โค๊ก เขาเป็นหลานชายของ โทมัส โค๊ก เอิร์ลที่ 3 แห่งเลสเตอร์ ผ่านทางสายมารดา โดยครอบครัวของเขานั้นมีความสินทกับพระราชวงศ์อังกฤษอยู่แล้วเนื่องจาก มาเบลล์ โอลกิลวี เคาน์เตสแห่งแอร์รีย์ ผู้เป็นย่าของแองกัสเป็นนางสนองพระโอษฐ์ของแมรีแห่งเทก สมเด็จพระราชินีแห่งสหราชอาณาจักร และพ่อของเขานั้นเป็นคนสนิทของสมเด็จพระเจ้าจอร์จที่ 6 แห่งสหราชอาณาจักร พระราชบิดาในสมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เขายังเป็นญาติใน ไดอานา มิตฟอร์ด กับ พาเมลา แฮร์ริแมน นักการทูตของสหราชอาณาจักรประจำประเทศฝรั่งเศส
เขาได้รับการศึกษาที่โรงเรียนเฮตดาวน์ ณ เมืองอาร์กก็อต มลฑลเบิร์กเชียร์ และระดับอุดมศึกษาที่วิทยาลัยอีตัน ระหว่างปี ค.ศ. 1946 และปี ค.ศ. 1948 ต่อมาเขาได้รับหน้าที่ในฐานะเจ้าหน้าที่หัวหน้าองค์รักษ์ และจบปริญญาตรีในสาขาปรัชญาการเมืองและเศรษฐศาสตร์ ต่อมาเขาทำงานเป็นผู้ประกอบการธุรกิจการลงทุนของประเทศอังกฤษ
ต่อมาเขาแต่งงานกับ เจ้าหญิงอเล็กซานดรา เลดีโอกิลวี พระธิดาใน เจ้าชายจอร์จ ดยุกแห่งเคนต์ พระราชนัดดาใน พระเจ้าจอร์จที่ 5 แห่งสหราชอาณาจักร เมื่อวันที่ 24 เมษายน ค.ศ. 1963 มีบุตร-ธิดา 2 คนคือ
เขาเสียชีวิตเมื่อวันที่ 26 ธันวาคม ค.ศ. 2004 สิริอายุรวม 76 ปี ศพของเขาถูกฝังในโบสถ์จอร์จวินด์เซอร์
หน่วยข่าวกรองลับ

หน่วยข่าวกรองลับ  ย่อว่า เอสไอเอส (SIS) และยังเรียกว่า เอ็มไอ 6 (MI6) เป็นหน่วยสืบราชการลับของรัฐบาลสหราชอาณาจักร มีหน้าที่หลักเป็นการรวบรวมและวิเคราะห์ข่าวกรองจากมนุษย์ (human intelligence) ในต่างแดนและด้วยวิธีการลับ เพื่อส่งเสริมความมั่นคงแห่งชาติของสหราชอาณาจักร เอสไอเอสเป็นส่วนหนึ่งของประชาคมข่าวกรองของสหราชอาณาจักร และหัวหน้าของเอสไอเอสต้องรายงานตรงต่อรัฐมนตรีว่าการกระทรวงต่างประเทศของสหราชอาณาจักร
เอสไอเอสก่อตั้งขึ้นใน ค.ศ. 1909 เป็นแผนกหนึ่งของสำนักงานราชการลับ (Secret Service Bureau) โดยมีความชำนัญพิเศษในด้านข่าวกรองต่างประเทศ และเจริญก้าวหน้าอย่างเด่นชัดในช่วงสงครามโลกครั้งที่หนึ่ง ก่อนจะเปลี่ยนมาเป็นชื่อปัจจุบันอย่างเป็นทางการในราว ค.ศ. 1920 ส่วนชื่อ "เอ็มไอ 6" นั้น ย่อมาจาก "Military Intelligence, Section 6" (ข่าวกรองทหาร แผนก 6) เกิดขึ้นในช่วงสงครามโลกครั้งที่สอง เพื่อใช้เป็นชื่อเรียกเพื่อความสะดวก เพราะเวลานั้น หน่วยงานนี้มีชื่อเรียกหลายชื่อ ชื่อ "เอ็มไอ 6" นี้ยังใช้กันมาจนถึงปัจจุบัน อย่างไรก็ดี การมีอยู่ของเอสไอเอสไม่เป็นที่รับรองอย่างเป็นทางการจนกระทั่ง ค.ศ. 1994 ซึ่งมีการเสนอพระราชบัญญัติราชการข่าวกรอง ค.ศ. 1994 (Intelligence Services Act) หรือไอเอสเอ (ISA) ต่อรัฐสภา เพื่อวางรากฐานให้แก่หน่วยงานนี้เป็นครั้งแรก ปัจจุบัน เอสไอเอสอยู่ในการกำกับดูแลของคณะตุลาการอำนาจสืบสวน (Investigatory Powers Tribunal) กับคณะกรรมาธิการข่าวกรองและความมั่นคงของรัฐสภา (Parliamentary Intelligence and Security Committee) และตั้งแต่ปี ค.ศ. 1995 เอสไอเอสมีสำนักงานใหญ่อยู่ที่ตึกเอสไอเอสในลอนดอน ตรงฝั่งใต้ของแม่น้ำเทมส์
บทบาทที่สำคัญกว่าบทบาทอื่นของเอสไอเอส ตามที่มีระบุไว้ คือ การต่อต้านการก่อการร้าย การต่อต้านการแพร่กระจายของอาวุธร้ายแรง การให้ข่าวกรองเพื่อสนับสนุนความมั่นคงปลอดภัยไซเบอร์ และการสนับสนุนเสถียรภาพในต่างแดนเพื่อทำลายการก่อการร้ายและอาชญากรรมอื่น ๆ แต่เอสไอเอสต่างจากหน่วยงานพี่น้อง ซึ่งได้แก่ หน่วยความมั่นคง (Security Service: MI5) และกองบัญชาการสื่อสารของรัฐบาล (Government Communications Headquarters: GCHQ) ตรงที่เอสไอเอสทำงานเฉพาะที่เกี่ยวกับการประมวลข่าวกรองจากต่างประเทศ พระราชบัญญัติไอเอสเอกำหนดให้เอสไอเอสปฏิบัติการต่อบุคคลที่อยู่นอกเกาะบริติชเท่านั้น การดำเนินการบางอย่างของเอสไอเอสนับแต่คริสต์ทศวรรษ 2000 เป็นต้นมา ก่อให้เกิดความขัดแย้งอย่างมีนัยสำคัญ เช่น ในประเด็นที่ถูกกล่าวหาว่า มีส่วนรู้เห็นในการทรมานและลักพาตัวบุคคล
แอล.เอ.เอ็ม.บี.

แอล.เอ.เอ็ม.บี.  เป็นไลน์แฟชั่นของนักร้องชาวอเมริกัน เกว็น สเตฟานี นักร้องนำวงโนเดาต์ เป็นไลน์เครื่องแต่งกายและเครื่องประดับแฟชั่น ก่อตั้งเมื่อปี ค.ศ. 2003 และได้แสดงบนรันเวย์ครั้งแรกในปี 2004 ผลิตเครื่องแต่งกายเช่น รองเท้า นาฬิกา กระเป๋า และน้ำหอม ที่เรียกว่า "แอล." (L.) เป็นตัวย่อจากอัลบัมเดี่ยวเปิดตัวของเธอ "เลิฟ. แอนเจิล. มิวสิก. เบบี."
ไลน์แฟชั่นนี้ได้รับอิทธิพลจากแฟชั่นหลากหลายวัฒนธรรม อย่างเช่น กัวเตมาลา, ญี่ปุ่น, อินเดีย และจาเมกา ตัวสเตฟานีเองมาจากครอบครัวช่างตัดเย็บเสื้อผ้าผู้หญิง นี่จึงเป็นแรงบันดาลใจให้เธอออกไลน์แฟชั่นเป็นของตัวเอง ไลน์แฟชั่นนี้ประสบความสำเร็จในหมู่ผู้มีชื่อเสียงที่ต่างสวมใส่กัน เช่น เทรี แฮตเชอร์, นิโคล คิดแมน, แพรีส ฮิลตัน และสเตฟานีเอง ไลน์แฟชั่นนี้ได้เปิดตัวบนรันเวย์ครั้งแรกช่วงคอลเลกชันฤดูใบไม้ผลิปี ค.ศ. 2004 และประสบความสำเร็จในกระแสหลักที่สัปดาห์แฟชั่นนิวยอร์กปี 2005 ณ จุดนี้ มีรายได้รวมประจำปี 90 ล้านเหรียญสหรัฐ
มาร์กู ซิลวา

มาร์กู อาลึชังดรึ ซาไรวา ดา ซิลวา (เกิด 12 กรกฎาคม ค.ศ. 1977) เป็นอดีตนักฟุตบอลกองหลังและผู้จัดการทีมชาวโปรตุเกส ปัจจุบันเป็นผู้จัดการทีมของฟูลัม ในพรีเมียร์ลีกของฟุตบอลอังกฤษ
เขาเล่นให้กับหลายสโมสรในโปรตุเกส สโมสรสุดท้ายที่เขาเคยเล่นคืออึชตูริล ซึ่งเขาลงเล่นเป็นระยะเวลา 6 ปี ต่อมาหลังจากที่เลิกเล่นฟุตบอลอาชีพ ได้คุมทีมอึชตูริลต่อเป็นระยะเวลาสามปี ก่อนที่จะย้ายไปคุมทีมสปอร์ติกกลูบีดีปูร์ตูกาล ซึ่งเขาพาทีมชนะเลิศฟุตบอลถ้วยในฤดูกาล 2014–15 ต่อจากนั้นได้ย้ายไปคุมทีมโอลิมเบียโกสในกรีซ ก่อนที่จะย้ายมาคุมทีมฮัลล์ซิตี, วอตฟอร์ด และเอฟเวอร์ตัน
เมารีซีโอ ซาร์รี

เมารีซีโอ ซาร์รี (เกิด 10 มกราคม ค.ศ. 1959) เป็นผู้จัดการทีมฟุตบอลชาวอิตาลี 
เขาไม่เคยเล่นฟุตบอลอาชีพ แต่เคยเล่นฟุตบอลสมัครเล่นในตำแหน่งกองหลังขณะที่ทำงานเป็นนักการธนาคาร โดยในปี ค.ศ. 2005 เขาได้เริ่มคุมทีมเปสคาราในเซเรียบี ต่อมาในปี ค.ศ. 2014 เขาคุมทีมเอมโปลีเลื่อนชั้นสู่เซเรียอาได้สำเร็จ ต่อมาเขาได้ย้ายไปคุมนาโปลี โดยพาทีมจบอันดับที่สองในฤดูกาล 2017–18 ก่อนที่จะย้ายไปคุมทีมเชลซี แทนที่ของอันโตนีโอ กอนเตที่ถูกปลดออกไป
เกียรติประวัติ.
เชลซี
สโมสรฟุตบอลหัวหิน ซิตี้

สโมสรฟุตบอลหัวหิน ซิตี้ เป็นสโมสรฟุตบอลอาชีพในประเทศไทย ตั้งอยู่ที่อำเภอหัวหิน จังหวัดประจวบคีรีขันธ์ ก่อตั้งเมื่อปี พ.ศ. 2554 ปัจจุบันกำลังแข่งขันในไทยลีก 3 โซนภาคตะวันตก
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ปราสาทวินเชสเตอร์

ปราสาทวินเชสเตอร์ เป็นปราสาทที่ยิ่งใหญ่ในประวัติศาสตร์อังกฤษ สร้างขึ้นใน ค.ศ. 1067 ภายในหนึ่งปีของการพิชิตของชาวนอร์มัน ณ ตอนนั้น เป็นหนึ่งในที่มั่นที่สำคัญที่สุดในอังกฤษ และตลอดเวลาหนึ่งศตวรรษ เป็นศูนย์กลางการบริหารราชการ ก่อนที่ตำแหน่งดังกล่าวจะตกเป็นของลอนดอน
ปราสาทถูกขยายและถูกสร้างขึ้นมาใหม่โดยพระเจ้าเฮนรีที่ 3 ที่เพิ่มเกรทฮอลล์เข้ามา กับพระเจ้าเอ็ดเวิร์ดที่ 2 ใน ค.ศ. 1302 พระเจ้าเอ็ดเวิร์ดที่ 1 กับพระมเหสีคนที่สอง มาร์กาเรตแห่งฝรั่งเศส ต้องหนีตายเมื่อห้องพักหลวงในปราสาทถูกทำลายโดยเปลวไฟ
ทว่าสิ่งที่หลงเหลือมาจากยุคแรกๆ มีไม่มาก ปราสาทถูกครองโดยกองกำลังผู้จงรักภักดีต่อกษัตริย์ในช่วงสงครามกลางเมืองอังกฤษ และเมื่อกองทหารของรัฐสภาตีป้อมปราการแตกในที่สุดใน ค.ศ. 1646 โอลิเวอร์ ครอมเวลล์สั่งให้ทำลายปราสาททิ้ง
พื้นที่ตั้งต่อมาตกเป็นของพระเจ้าชาลส์ที่ 2 ชาร์ลส์ตั้งใจที่จะสร้างพระราชวังหลวงขนาดใหญ่ที่เรียกว่า คิงส์เฮาส์ ขึ้นมาบนพื้นที่นี้ ให้ประณีตงดงามพอที่จะเป็นคู่แข่งของพระราชวังแวร์ซายในฝรั่งเศส เซอร์คริสโตเฟอร์ เวร็นได้รับมอบหมายให้เริ่มการก่อสร้างคิงส์เฮาส์ แต่แผนการถูกพับทิ้งไปโดยพระเจ้าเจมส์ที่ 2 ทุกวันนี้มีเพียงเกรทฮอลล์ของพระเจ้าเฮนรีที่ 3 ที่ยังเหลือรอดอยู่ ทำให้พอเดาลักษณะดั้งเดิมของปราสาทได้
เกรทฮออล์เป็นสิ่งปลูกสร้างที่น่าสนใจ สร้างขึ้นมาแบบ "ลูกบาศก์แบบสองเท่า" (คือความสูงกับความกว้างมีขนาดเป็นครึ่งหนึ่งของความยาวพอดี วัดขนาดภายในได้ 110' x 55' x 55') ที่ปลายผนังด้านหนึ่งมีโต๊ะกลมขนาดใหญ่แขวนอยู่ ลือกันว่าเป็นโต๊ะของพระเจ้าอาร์เธอร์ แม้จะพิสูจน์ได้แล้วว่าถูกสร้างขึ้นมาในคริสต์ศตวรรษที่ 13 โต๊ะถูกทาสีใหม่ในช่วงรัชสมัยของพระเจ้าเฮนรีที่ 8
ทัศนศาสตร์

ทัศนศาสตร์  เป็นสาขาหนึ่งของวิชาฟิสิกส์อันว่าด้วยพฤติกรรมและคุณสมบัติของแสง ซึ่งรวมทั้งอันตรกิริยากับสสารและการสร้างเครื่องมือที่ใช้หรือตรวจจับแสง ปกติทัศนศาสตร์อธิบายพฤติกรรมของแสงที่ตามองเห็น อัลตราไวโอเลตและอินฟราเรด แสงเป็นคลื่นแม่เหล็กไฟฟ้าชนิดหนึ่ง การแผ่รังสีแม่เหล็กไฟฟ้าอย่างอื่น เช่น รังสีเอกซ์ ไมโครเวฟและคลื่นวิทยุก็แสดงคุณสมบัติคล้ายกัน
ปรากฏการณ์ทัศนศาสตร์ส่วนมากสามารถอธิบายได้ด้วยการพรรณนาแม่เหล็กไฟฟ้าคลาสสิกของแสง ทว่า การพรรณนาแม่เหล็กไฟฟ้าแบบสมบูรณ์ของแสงนั้นมักนำมาใช้ได้ยากในทางปฏิบัติ ทัศนศาสตร์เชิงปฏิบัติปกติใช้แบบจำลองอย่างง่าย ทัศนศาสตร์แบบเรขาคณิต ซึ่งเป็นทัศนศาสตร์เชิงปฏิบัติที่พบบ่อยที่สุด ถือว่าแสงเป็นการรวมรังสีที่เคลื่อนที่เป็นเส้นตรงและเลี้ยวเบนเมื่อผ่านหรือสะท้อนจากพื้นผิว ทัศนศาสตร์กายภาพเป็นแบบจำลองแสงที่ครอบคลุมมากกว่า ซึ่งรวมฤทธิ์ของคลื่นอย่างการเลี้ยวเบน (diffraction) และการแทรกสอด (interference) ซึ่งไม่สามารถอธิบายได้ในทัศนศาสตร์แบบเรขาคณิต ในอดีตมีการพัฒนาแบบจำลองแสงที่ยึดรังสีเป็นหลักขึ้นก่อน ตามด้วยแบบจำลองแสงแบบคลื่น ความก้าวหน้าในทฤษฎีแม่เหล็กไฟฟ้าในคริสต์ศตวรรษที่ 19 นำมาซึ่งการค้นพบว่าคลื่นแสงแท้จริงแล้วเป็นรังสีแม่เหล็กไฟฟ้า
บางปรากฏการณ์อาศัยข้อเท็จจริงที่ว่าแสงมีคุณสมบัติเหมือนทั้งคลื่นและอนุภาค คำอธิบายฤทธิ์เหล่านี้ต้องอาศัยกลศาสตร์ควอนตัม เมื่อพิจารณาคุณสมบัติคล้ายอนุภาคของแสง มีการจัดแบบจำลองแสงเป็นกลุ่มอนุภาคที่เรียก "โฟตอน" ทัศนศาสตร์ควอนตัมว่าด้วยการนำกลศาสตร์ควอนตัมมาใช้กับระบบทัศนศาสตร์
ทัศนศาสตร์มีความเกี่ยวข้องกับและมีการศึกษาในหลายสาขาที่เกี่ยวข้อง รวมทั้ง ดาราศาสตร์ วิศวกรรมศาสตร์หลายสาขา การถ่ายภาพและแพทยศาสตร์ (โดยเฉพาะอย่างยิ่งจักษุวิทยาและการวัดสายตา) การนำทัศนศาสตร์ไปใช้ในทางปฏิบัติพบในเทคโนโลยีและวัตถุในชีวิตประจำวันหลายอย่าง รวมทั้งกระจก เลนส์ กล้องโทรทรรศน์ กล้องจุลทรรศน์ เลเซอร์และใยแก้วนำแสง
อาเล็กซานดาร์ มิตรอวิช

อาเล็กซานดาร์ มิตรอวิช (เกิด 16 กันยายน ค.ศ. 1994) เป็นนักฟุตบอลอาชีพชาวเซอร์เบีย ตำแหน่งกองหน้า ปัจจุบันเล่นให้กับอัลฮิลาลและทีมชาติเซอร์เบีย มิตรอวิชได้รับการบันทึกว่าเป็นผู้ยิงประตูสูงสุดให้กับทีมชาติเซอร์เบีย ที่จำนวน 41 ประตู เมื่อเขาอายุ 18 ปี ได้รับคัดเลือกให้ติด 1 ใน 10 นักเตะพรสวรรค์รุ่นอายุไม่เกิน 19 ปีโดยผู้สื่อข่าวยูฟ่า
มิตรอวิชจบหลักสูตรเยาวชนจากปาร์ตีซาน และได้ย้ายไปอันเดอร์เลคต์ด้วยค่าตัว 5 ล้านยูโร เขาทำได้ 44 ประตูจากการลงเล่น 90 นัดจากทุกรายการในช่วงสองฤดูกาล เขาพาทีมชนะเลิศเบลเจียนโปรลีกในฤดูกาลแรก และได้รับรางวัลดาวซัลโวในฤดูกาลที่สอง ต่อมาปี ค.ศ. 2015 เขาย้ายไปนิวคาสเซิลยูไนเต็ดด้วยค่าตัว 13 ล้านปอนด์ และในปี ค.ศ. 2018 เขาถูกปล่อยยืมตัวให้กับฟูลัม และย้ายไปร่วมทีมอย่างถาวร ภายหลังจากที่พาทีมเลื่อนชั้นสู่พรีเมียร์ลีกได้สำเร็จ
มิตรอวิชพาทีมชาติเซอร์เบียชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2013 และได้รับการลงคะแนนให้เป็นผู้เล่นยอดเยี่ยมของการแข่งขัน หลังจากนั้น เขาถูกเรียกตัวติดทีมชาติชุดใหญ่อย่างสม่ำเสมอ และได้เข้าร่วมการแข่งขันฟุตบอลโลก 2018
โรเบร์โต เปเรย์รา

โรเบร์โต มักซิมิเลียโน เปเรย์รา (เกิด 7 มกราคม ค.ศ. 1991) เป็นนักฟุตบอลอาชีพชาวอาร์เจนตินา ปัจจุบันเล่นให้กับวอตฟอร์ดในพรีเมียร์ลีก เขาถนัดเท้าขวาและเล่นได้ทั้งตำแหน่งกองกลางและกองหน้า นอกจากนี้ยังเล่นได้หลายตำแหน่ง เช่น ปีกซ้าย ปีกขวา กองกลางตัวรุก กองกลางตัวรับ และกองหน้าตัวต่ำ
เขาเริ่มต้นอาชีพกับริเบร์เปลต ก่อนที่จะย้ายไปอูดีเนเซเมื่อปี ค.ศ. 2011 ต่อมาเขาถูกปล่อยยืมตัวให้กับยูเวนตุสเมื่อปี ค.ศ. 2014 และย้ายไปถาวรเมื่อปี ค.ศ. 2015 พร้อมทั้งชนะเลิศเซเรียอาสองสมัยติดต่อกัน โดยช่วงนั้นเขาได้พัฒนาการเล่นของตนเองให้ดีขึ้นอย่างสม่ำเสมอ และเมื่อปี ค.ศ. 2016 เขาได้ย้ายไปร่วมทีมวอตฟอร์ด
เปเรย์ราได้เล่นให้กับทีมชาติอาร์เจนตินาในการแข่งขันโกปาอาเมริกา 2015 โดยทีมได้รับรางวัลรองชนะเลิศหลังจบการแข่งขัน
 "ณ วันที่ 11 กันยายน 2019"
เกียรติประวัติ.
ยูเวนตุส
วอตฟอร์ด
ฝ่า 7 นรกไปกับพระเจ้า

ฝ่า 7 นรกไปกับพระเจ้า (เกาหลี: ) เป็นภาพยนตร์แอกชันแฟนตาซีของเกาหลีใต้ใน ค.ศ. 2017 กำกับโดย Kim Yong-hwa และอิงจากซีรีส์เว็บตูน "Along with the Gods" ของ Joo Ho-min ซึ่งได้แรงบันดาลใจจากภาพวาดศาสนาพุทธและปกรณ์ยุคต้นในสมัยโชซ็อนเรื่อง "Ten Kings of Hell" นำแสดงโดย ฮา จ็อง-อู, ชา แท-ฮย็อน, ชู จี-ฮุน และ คิม ฮยัง-กี
ภาพยนตร์นี้ถ่ายทำครั้งเดียวแต่แบ่งออกเป็นสองตอน ตอนแรกชื่อ "ฝ่า 7 นรกไปกับพระเจ้า" เผยแพร่ในวันที่ 20 ธันวาคม ค.ศ. 2017 ในเดือนมิถุนายน ค.ศ. 2018 มีการประกาศวางแผนถ่ายทำภาคต่อสองเรื่องใน ค.ศ. 2019 ภาคต่อชื่อ "ฝ่า 7 นรกไปกับพระเจ้า 2" เผยแพร่ในวันที่ 1 สิงหาคม ค.ศ. 2018
ณ เดือนพฤษภาคม ค.ศ. 2019 "ฝ่า 7 นรกไปกับพระเจ้า" เป็นภาพยนตร์ที่ทำรายได้สูงสุดเป็นอับดับ 3 ในประวัติศาสตร์ภาพยนตร์เกาหลีใต้
มิกะ คิกูจิ

มิกะ คิกูจิ  เป็นนักแสดง, นักพากย์, นักร้อง ชาวญี่ปุ่น มีผลงานเด่นคือ "เดกะพิ้งค์" ในเรื่อง ขบวนการมือปราบผู้พิทักษ์ เดกะเรนเจอร์
ชีวิตส่วนตัว.
ด้านชีวิตส่วนตัวของเธอ เธอสมรสกับสามีรุ่นพี่อย่าง ยูจิ คิชิ (จินไน เคียวสุเกะ / เรดเรเซอร์ จากเรื่อง ขบวนการรถซึ่ง คาร์เรนเจอร์) ตั้งแต่ปี 2009 หลังจากได้แต่งงานไม่นานถึง 2 ปีทั้งคู่ได้หย่าร้างกันเพราะไม่เดินความรักกัน ต่อมาในปี 2018 คิกูจิแต่งงานใหม่ครั้งที่ 2 สมรสกับ โทโมกาซุ ยาชิดะ (ทัตซึ / เดกะเบคก จากขบวนการมือปราบผู้พิทักษ์ เดกะเรนเจอร์) เพื่อนที่เธอร่วมแสดงใน ขบวนการมือปราบผู้พิทักษ์ เดกะเรนเจอร์ หลังจากทั้งคู่ใช้ชีวิตอยู่ด้วยกัน 4 ปี ปัจจุบันเธอไม่มีบุตร (หรือทายาท) แต่อย่างใด
อีเอฟแอลคัพ ฤดูกาล 2018–19

อีเอฟแอล ฤดูกาล 2018–19 เป็นฤดูกาลที่ 59 ของ อีเอฟแอลคัพ, หรือเป็นที่รู้จักในชื่อของ คาราบาว คัพ ด้วยเหตุผลด้านผู้สนับสนุน, การแข่งขันรายการนี้เป็นรายการที่เปิดให้ทุกสโมสรอังกฤษและเวลส์ทั้งหมด 92 สโมสรได้มีส่วนร่วมใน พรีเมียร์ลีก และ ฟุตบอลลีก. นัดชิงชนะเลิศจะจัดขึ้นที่ สนามกีฬาเวมบลีย์, ลอนดอน. แชมป์เก่ารายการนี้คือ แมนเชสเตอร์ซิตี.
รอบแรก.
การลงทะเบียน.
ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากสำหรับรอบนี้ได้ถูกแบ่งออกตามพื้นฐานทางภูมิศาสตร์เข้าไปในทั้งสองโซนได้แก่ โซนภาคเหนือ และ โซนภาคใต้. แต่ละทีมได้ถูกจับสลากพบกับทีมที่มาจากโซนเดียวกัน.
แมตช์.
ผลการจับสลากรอบแรกมีดังต่อไปนี้:
รอบสอง.
ทีมวาง.
ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2017–18 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป, บวกกับสองสโมสรที่มาจาก อีเอฟแอลแชมเปียนชิป. สองสโมสรที่มาจากแชมเปียนชิปคือสองสโมสรที่จบอันดับที่ 18 และ 19 ใน พรีเมียร์ลีก ฤดูกาล 2017–18.
รอบสาม.
ทีมวาง.
การจับสลากสำหรับรอบสามจะจัดขึ้นในวันที่ 30 สิงหาคม ค.ศ. 2018 ทั้งหมด 32 สโมสรที่ลงเล่นในรอบสาม: 7 ทีมที่ผ่านเข้าสู่รอบนี้และ 25 ทีมที่ชนะเลิศจากรอบสอง. สโมสรที่เข้าสู่ในรอบนี้คือเจ็ดทีมที่มาจาก พรีเมียร์ลีก ฤดูกาล 2018–19 ที่เกี่ยวข้องกับการแข่งขันฟุตบอลสโมสรยุโรป.
รอบสี่.
การจับสลากสำหรับรอบสี่จะจัดขึ้นในวันที่ 29 กันยายน ค.ศ. 2018.
รอบก่อนรองชนะเลิศ.
การจับสลากรอบก่อนรองชนะเลิศได้จัดขึ้นเมื่อวันที่ 31 ตุลาคม. 
รอบรองชนะเลิศ.
การจับสลากจะจัดขึ้นในวันที่ 19 ธันวาคม ค.ศ. 2018.
รอบชิงชนะเลิศ.
นัดชิงชนะเลิศจะลงเล่นที่ สนามกีฬาเวมบลีย์.
หมายเหตุ.
<templatestyles src="Reflist/styles.css" />
เจ้าชายฟิลลิพแห่งลีชเทินชไตน์

เจ้าชายฟิลลิพแห่งลีชเทินชไตน์  ประสูติเมื่อวันที่ 19 สิงหาคม 2489 เป็นพระโอรสในเจ้าชายฟรันทซ์ โยเซ็ฟที่ 2 แห่งลีชเทินชไตน์ และเคาน์เตสจอร์จจีนา ฟอน วิลเซค เป็นพระอนุชาในเจ้าชายฮันส์-อาดัมที่ 2 แห่งลีชเทินชไตน์ รัชกาลปัจจุบัน ทรงสำเร็จการศึกษาสาขาประวัติศาสตร์และสาขาสังคมศึกษาที่มหาวิทยาลัยบ็อนและมหาวิทยาลัยบาเซิล ทรงได้รับการแต่งตั้งเป็นสมาชิกของคณะกรรมการบริหารของกลุ่ม LGT ตั้งแต่ปี 2524 และเป็นประธานขององค์กรตั้งแต่ปี 2544 ด้านชีวิตส่วนพระองค์นั้นทรงเสกสมรสกับ เจ้าหญิงอิซาเบลล์แห่งลีชเทินชไตน์ เมื่อวันที่ 11 กันยายน 2514 มีพระบุตรดังนี้
เสิร์ชหา สูญหาย

เสิร์ชหา...สูญหาย เป็นภาพยนตร์แนวทริลเลอร์จากประเทศสหรัฐอเมริกา ออกฉาย พ.ศ. 2561 กำกับโดย Aneesh Chaganty เขียนบทโดย Chaganty และ Sev Ohanian ถ่ายทำโดยใช้มุมมองจากสมาร์ทโฟนและจอคอมพิวเตอร์ เล่าเรื่องของพ่อคนหนึ่ง เดวิด คิม (John Cho) ที่พยายามตามหา มาร์โก้ คิม ลูกสาวอายุ 16 ปี (Michelle La) ที่หายตัวไป โดยได้รับความช่วยเหลือจากตำรวจนักสืบโรสแมรี่ วิค (Debra Messing)
คตินิยมแบบโบลิบาร์

คตินิยมแบบโบลิบาร์  เป็นกระแสความคิดทางการเมืองซึ่งในทางทฤษฎีมีพื้นฐานมาจากชีวิตและผลงานของซิมอน โบลิบาร์ ผู้นำการเคลื่อนไหวให้อเมริกาใต้ตอนบนเป็นเอกราชจากจักรวรรดิสเปน โดยเมื่อเวลาผ่านไป เขาได้กลายเป็นปูชนียบุคคลด้วยความนิยมไม่มากก็น้อยในประเทศโบลิบาร์ทั้งหก (โคลอมเบีย, โบลิเวีย, ปานามา, เปรู, เวเนซุเอลา และเอกวาดอร์)
คตินิยมแบบโบลิบาร์ในฐานะอุดมการณ์ทางการเมืองได้รับการพัฒนาและส่งเสริมจากบรรดาพรรคการเมืองในลาตินอเมริกาที่ประกาศตัวว่าอยู่ฝ่ายซ้ายมาร์กซิสต์และรวมตัวกันในที่ประชุมเซาเปาลู โดยนำกระแสความรักปิตุภูมิฮิสแปนิกอเมริกา คตินิยมแบบสาธารณรัฐแนวมนุษยนิยมพลเมือง และสังคมนิยม มารวมกันเพื่อต่อต้านความอยุติธรรมจากจักรวรรดินิยม ความเหลื่อมล้ำ และการทุจริตในตำแหน่งหน้าที่ อย่างไรก็ตาม มีผู้ตั้งข้อสังเกตว่าอุดมการณ์สังคมนิยมกับคตินิยมแบบโบลิบาร์นั้นไม่น่าเข้ากันได้เมื่อพิจารณาจากบริบททางประวัติศาสตร์ เนื่องจากโบลิบาร์มีความคิดโน้มเอียงไปทางเสรีนิยมมากกว่า โดยเฉพาะในด้านเศรษฐกิจ
ทุกวันนี้ ผู้นำทางการเมืองหลายคนรวมถึงประชาคมและขบวนการทางสังคมอีกหลายกลุ่มได้กำหนดนโยบายของตนโดยนำอุดมการณ์ของโบลิบาร์มาตีความในรูปแบบที่แตกต่างกันไป ตัวอย่างหนึ่งคือแผนงานที่ริเริ่มโดยอูโก ชาเบซ (อดีตประธานาธิบดีเวเนซุเอลา) และเป็นแรงบันดาลใจแก่ผู้นำลาตินอเมริกาอย่างราฟาเอล กอร์เรอา (อดีตประธานาธิบดีเอกวาดอร์) และเอโบ โมราเลส (ประธานาธิบดีโบลิเวีย) ซึ่งนำอุดมการณ์ของโบลิบาร์มาตีความและปรับใช้เช่นกัน โดยอยู่ในกรอบของหลักการที่เรียกว่า สังคมนิยมในคริสต์ศตวรรษที่ 21
ลัทธิชาเบซ

ลัทธิชาเบซ  เป็นอุดมการณ์และขบวนการทางการเมืองฝ่ายซ้ายซึ่งเกิดขึ้นในประเทศเวเนซุเอลา มีพื้นฐานมาจากความคิด แผนการ และแนวทางการบริหารประเทศของอดีตประธานาธิบดีอูโก ชาเบซ นอกจากนี้ ลัทธิชาเบซยังระบุตัวเองว่าเป็นขบวนการพลเรือน-ทหารที่เอนเอียงไปทางสังคมนิยมและคตินิยมแบบโบลิบาร์ โดยที่ยังรวมองค์ประกอบบางอย่างของความรักปิตุภูมิ ลัทธิอยู่ร่วมกันระหว่างประเทศ คตินิยมสิทธิสตรี การเมืองสีเขียว และการรวมกลุ่มแคริบเบียนและลาตินอเมริกาไว้ด้วย ในอีกแง่หนึ่ง กลุ่มนโยบายของรัฐและนโยบายรากหญ้าที่ลัทธิชาเบซได้กำหนดและริเริ่มนั้นมีชื่อเรียกว่า การปฏิวัติโบลิบาร์ ซึ่งเป็นส่วนหนึ่งของปรากฏการณ์ทางการเมืองในลาตินอเมริกาที่เรียกว่า "กระแสชมพู"
ลัทธิชาเบซได้ครอบงำการเมืองเวเนซุเอลาผ่านรัฐบาลของชาเบซเอง (พ.ศ. 2542–2556) และรัฐบาลของนิโกลัส มาดูโร (พ.ศ. 2556–ปัจจุบัน) มาเป็นระยะเวลานานกว่า 17 ปี แต่ทุกวันนี้ กลุ่มผู้นิยมลัทธิชาเบซได้แตกแยกออกเป็นสองกลุ่มใหญ่ ๆ ได้แก่ กลุ่มผู้สนับสนุนมาดูโรและกลุ่มผู้ต่อต้านเขา บ่อยครั้งผู้ที่สนับสนุนหรือติดตามมาดูโรถูกเรียกว่า "ผู้นิยมลัทธิมาดูโร"  แต่ตัวมาดูโรเองไม่ยอมรับการใช้ศัพท์ดังกล่าว โดยชี้ว่าเป็น "กับดักของศัตรู"
ประเทศโบลิบาร์

ประเทศโบลิบาร์  หรือ สาธารณรัฐโบลิบาร์  คือชื่อเรียกโดยรวมของประเทศในฮิสแปนิกอเมริกา 6 ประเทศ ได้แก่ โคลอมเบีย, โบลิเวีย, ปานามา, เปรู, เวเนซุเอลา และเอกวาดอร์ ซึ่งมีต้นกำเนิดสาธารณรัฐจากอุดมการณ์ของซิมอน โบลิบาร์ และจากสงครามการประกาศเอกราชจากสเปนซึ่งนำโดยกองทัพเวเนซุเอลาในเขตอุปราชนิวกรานาดาและเปรู
แม้ว่าโบลิบาร์จะไม่ได้มีส่วนเกี่ยวข้องกับการประกาศเอกราชของปานามาจากสเปนและการอุบัติขึ้นของปานามาในฐานะสาธารณรัฐเอกราช (ค.ศ. 1903) แต่โดยทั่วไปถือว่าปานามาเป็นประเทศโบลิบาร์เพราะหลังจากที่ชาวคอคอดปานามาประกาศเอกราชใน ค.ศ. 1821 พวกเขาได้นำดินแดนคอคอดไปรวมเป็นส่วนหนึ่งของแกรนโคลอมเบียโดยสมัครใจ และเมื่อแกรนโคลอมเบียถูกยุบเลิกใน ค.ศ. 1830 ดินแดนนี้ก็ยังคงเป็นส่วนหนึ่งของโคลอมเบียจนกระทั่ง ค.ศ. 1903 นอกจากนี้ โบลิบาร์ยังเคยเลือกคอคอดปานามาเป็นสถานที่จัดการประชุมใหญ่แห่งปานามาอีกด้วย ในขณะเดียวกัน ใน ค.ศ. 1824 กองทัพของโบลิบาร์เป็นฝ่ายมีชัยในการรบกับสเปนที่ฆูนินและอายากูโช การประกาศเอกราชของเปรูซึ่งโฆเซ เด ซาน มาร์ติน ได้ริเริ่มไว้ตั้งแต่ ค.ศ. 1821 จึงกลายเป็นปึกแผ่นนับแต่นั้น
ความผูกพันระหว่างประเทศโบลิบาร์เกิดขึ้นผ่านการเป็นพันธมิตรทางเศรษฐกิจและสนธิสัญญาระหว่างประเทศ เช่น ประชาคมแอนดีส ซึ่งได้รวมประเทศเหล่านี้ (ยกเว้นปานามา) เข้าเป็นกลุ่มเดียวกันตั้งแต่ ค.ศ. 1939 โดยชิลีและเวเนซุเอลาที่เคยเป็นสมาชิกได้ถอนตัวออกไปภายหลัง ในทำนองเดียวกัน ยังมีหน่วยงานทางวัฒนธรรมและกีฬาต่าง ๆ เช่น องค์การกีฬาโบลิบาร์ (โอเดโบ) ซึ่งตั้งแต่ ค.ศ. 1938 ได้จัดการแข่งขันกีฬาโบลิบาร์ทุก 4 ปี
โฮเซ โฮเลบัส

โฮเซ ลอยด์ โฮเลบัส (เกิด 27 มิถุนายน ค.ศ. 1984) เป็นนักฟุตบอลอาชีพชาวกรีก แต่เกิดที่เยอรมนี ปัจจุบันเล่นตำแหน่งกองหลังตัวซ้ายหรือกองกลางตัวซ้ายให้กับสโมสรฟุตบอลวอตฟอร์ดในพรีเมียร์ลีก เขาเคยเล่นให้กับทีมชาติกรีซตั้งแต่ปี ค.ศ. 2011–2016
 "ณ วันที่ 3 มกราคม ค.ศ. 2020"
เกียรติประวัติ.
โอลิมเบียโกส
วอตฟอร์ด
การศึกษาในประเทศเดนมาร์ก

การศึกษาในประเทศเดนมาร์ก เป็นภาคบังคับ  สำหรับเด็กอายุต่ำกว่า 15 หรือ 16 ปี แม้ว่าจะไม่จำเป็นต้องเข้าเรียน"ฟอลค์สกูล (folkskole)" ("โรงเรียนรัฐบาล") ซึ่งโรงเรียนสำหรับนักเรียนที่มีอายุถึงสิบห้าปีหรือสิบหกปีเรียกว่า "ฟอลค์สกูล" ตั้งแต่การศึกษาใด ๆ เพื่อให้ตรงกับระดับที่นำเสนอในที่นี้ ประมาณ 82 เปอร์เซ็นต์ของคนหนุ่มสาวได้รับการศึกษาเพิ่มเติมนอกเหนือจากนี้ การศึกษาของรัฐบาลโดยปกติจะไม่เสียค่าใช้จ่ายและเปิดให้สำหรับทุกคน ประเทศเดนมาร์กมีโรงเรียนเอกชนแบบดั้งเดิม และประมาณ 15.6 เปอร์เซ็นต์ของเด็กทุกคนในระดับพื้นฐานเข้าเรียนในโรงเรียนเอกชน ซึ่งได้รับการสนับสนุนโดยระบบหนังสือรับรอง
ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 ตามข้อมูลจากปี ค.ศ. 2013 ระบุเดนมาร์กที่ค่าดัชนี 0.873 ซึ่งอยู่ในจำนวนที่สูงที่สุดในโลก ข้างใต้ออสเตรเลีย, ฟินแลนด์ และนิวซีแลนด์
หัวหน้าเจ้าหน้าที่ระดับชาติของระบบการศึกษา คือ รัฐมนตรีว่าการกระทรวงศึกษาธิการ (ประเทศเดนมาร์ก) เมเรเต รีเซเยอร์ (พันธมิตรเสรีนิยม) ส่วนรัฐมนตรีกระทรวงการอุดมศึกษาและวิทยาศาสตร์ (ประเทศเดนมาร์ก) ตั้งแต่วันที่ 28 พฤศจิกายน ค.ศ. 2016 คือ ซอเรน พินด์
การรู้หนังสือในประเทศเดนมาร์กมีประมาณ 99 เปอร์เซ็นต์สำหรับทั้งชายและหญิง
เจ้าหญิงโยลันดาแห่งซาวอย

เจ้าหญิงโยลันดาแห่งซาวอย  ประสูติเมื่อวันที่ 1 มิถุนายน 2444 เป็นพระราชธิดาพระองค์ใหญ่ใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่)ใน ซีโมน แซ็กซ์-โคบูร์ก-ก็อตธา พระองค์ทรงมีความสนพระทัยในการขี่ม้าและว่ายน้ำ 
พระองค์ทรงเสกสมรสกับ จอร์โจ คาร์โล คาร์วี เคานต์แห่งเบอร์โกโล เมื่อวันที่ 9 เมษายน 2465 รับพระราชทานบรรดาศักดิ์เป็น เคาน์เตสแห่งเบอร์โกโล มีพระบุตรดังนี้
ในปี 2489 พระองค์และครอบครัวเสด็จไปประทับ ณ อะเล็กซานเดรีย อียิปต์ หลังจากการเสด็จสวรรคตของพระราชบิดา และเสด็จริวัติกลับมาประทับถาวร และสิ้นพระชนม์เมื่อวันที่ 16 ตุลาคม 2529 สิริพระชันษา 85 ชันษา
เจ้าหญิงมาเรีย ฟรานเชสกาแห่งซาวอย

เจ้าหญิงมาเรีย ฟรานเชสกาแห่งซาวอย  ประสูติเมื่อวันที่ 24 ธันวาคม 2457 เป็นพระราชธิดาพระองค์สุดท้องใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชชนิษฐาใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (อาหญิง) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (น้าหญิง)ใน ซีโมน แซ็กซ์-โคบูร์ก-ก็อตธา พระองค์ทรงเสกสมรสกับ เจ้าชายลุยจิแห่งบูร์บง-ปาร์มา พระอนุชาใน โรเบิร์ตที่ 1 ดยุกแห่งปาร์มา เมื่อวันที่ เมื่อวันที่ 23 มกราคม 2482 รับพระราชทานพระอิสริยยศ เจ้าหญิงแห่งบูร์บง-ปาร์มา พระชายา มีพระบุตรดังนี้
พระบุตรนั้นประสูติที่ประเทศฝรั่งเศส โดยพระองค์ทรงงานในฐานะหัวหน้าผู้การกักกันชาวอเมริกันเชื้อสายญี่ปุ่น ร่วมกับพระสวามี ปละพระบุตรพระองค์โต ในช่วงสงครามโลกครั้งที่สอง หลังจากพระสวามีสิ้นพระชนม์ พระองค์และพระบุตรเสด็จไปยังมาเดนอูลล์-เล-เนปิลส์ ซึ่งประทับเป็นการถาวร จนสิ้นพระชนม์เมื่อวันที่ 4 ธันวาคม 2544 ก่อนวันประสูติพระชันษาปีที่ 87 เพียง 20 วัน
แมทร็อก

แมทร็อก  เป็นหนึ่งในสไตล์เพลงอินดี้ร็อก เกิดขึ้นปลายคริสต์ทศวรรษ 1980 ในสหรัฐ โดยได้รับอิทธิพลจากเพลงโพสต์ฮาร์ดคอร์, โพรเกรสซิฟร็อก เช่นวงคิงคริมสัน และนักประพันธ์เพลงแนวมินิมอลในศตวรรษที่ 20 อย่าง สตีฟ รีช แมทร็อกมีคุณลักษณ์ซับซ้อน โครงสร้างจังหวะเพลงผิดแปลก (เช่น การเริ่มการหยุดเพิ่มผิดแปลก) ลีลาสอดประสานแนวทำนอง ออดไทม์ซิกเนเจอร์ (odd time signature) เมโลดีแข็งทื่อ และการคอร์ดขยายที่มักไม่กลมกลืนกัน แนวเพลงนี้ยังคล้ายกับโพสต์ร็อก
อายูมิ คิโนชิตะ

อายูมิ คิโนชิตะ  เป็นนักแสดงและนางแบบ ชาวญี่ปุ่น มีผลงานเด่นคือ มาริกะ "จัสมิน" ราม่อน / "เดกะเยลโล่ว์" ในเรื่อง ขบวนการมือปราบผู้พิทักษ์ เดกะเรนเจอร์
เพนกวินจอมป่วน ก๊วนมาดากัสการ์

เพนกวินจอมป่วน ก๊วนมาดากัสการ์  เป็นซีรีส์ภาพยนตร์แอนิเมชันหลายเรื่อง ที่มีจุดเริ่มต้นมาจากตัวละครในภาพยนตร์เรื่องมาดากัสการ์ คือเพนกวินทั้ง 4 ตัว คือ สกิปเปอร์ (Skipper) ริโก้ (Rico) โควอลสกี (Kowalski) ไพรเวท - พลทหาร (Private) สร้างขึ้นโดยดรีมเวิกส์แอนิเมชัน
โครงเรื่อง.
"เพนกวินจอมป่วน ก๊วนมาดากัสการ์" มีเนื้อเรื่องแยกออกมาจากภาพยนตร์ชุดมาดากัสการ์ กล่าวถึงการผจญภัยของเพนกวินทั้ง 4 ตัว คือ สกิปเปอร์ (Skipper) ริโก้ (Rico) โควอลสกี (Kowalski) ไพรเวท - พลทหาร (Private) ใน สวนสัตว์เซนทรัลพาร์ค พร้อกับเหล่าเพื่อนบ้านจอมวุ่นวายอย่าง คิงจูเลี่ยน ที่ 8, มอริส และมอร์ท
โปเกมอน เดอะมูฟวี่ ตอน เรื่องราวแห่งผองเรา

โปเกมอน เดอะมูฟวี่ ตอน เรื่องราวแห่งผองเรา (; โรมาจิ: "Gekijō-ban Poketto Monsutā Minna no Monogatari") เป็นภาพยนตร์โปเกมอนเดอะมูฟวี่ที่ 21 ที่เกิดจากความร่วมมือของสตูดิโอ โอแอลเอ็ม กับ Wit Studio กำกับโดย เท็ตสึโอะ ยาจิมะ สำหรับโปเกมอนเดอะมูฟวี่ที่ 21 นี้มีการเปลี่ยนผู้กำกับครั้งแรกในรอบ 20 ปี เพราะแต่เดิม คุนิฮิโกะ ยูยามะ จะเป็นผู้กำกับโปเกมอนเดอะมูฟวี่มาโดยตลอด ออกฉายในโรงภาพยนตร์ในประเทศญี่ปุ่นเมื่อวันที่ 13 กรกฎาคม พ.ศ. 2561 และ ออกฉายในโรงภาพยนตร์ในประเทศไทยเมื่อวันที่ 18 ตุลาคม พ.ศ. 2561เป็นประเทศแรกในเอเชีย ที่ฉายนอกประเทศญี่ปุ่น
เรื่องย่อ.
นักวิ่งสาวที่จำใจมาเพื่อภารกิจบางอย่าง, หนุ่มใหญ่จอมแต่งเรื่องจนเกิดเหตุบานปลาย, นักวิจัยหนุ่มความรู้แน่นแต่ดันขาดความมั่นใจ, หญิงชรากับความหลังที่ทำให้เกลียดโปเกมอน และ สาวน้อยผู้กุมความลับบางอย่างของเมือง
--- ต่างคนต่างที่มา รวมเป็นเรื่องราวแห่งผองเรา ณ ที่แห่งนี้ เทศกาลแห่งสายลม เมืองฟูระ
ในทุกๆปี ชาวเมืองฟูระ จะร่วมกันจัดงานเฉลิมฉลองเทศกาลแห่งสายลม ให้แก่ โปเกมอนในตำนาน ลูเกีย ซึ่งเคยช่วยเมืองนี้ไว้ในอดีต ขณะที่เทศกาลกำลังดำเนินไปอย่างสนุกสนานนั้น ก็มีบางสิ่งผิดปกติเกิดขึ้น! ซาโตชิและพิคาชู ซึ่งเดินทางไปยังเมืองฟูระ จะสามารถรวบรวมพลังกับเหล่าเทรนเนอร์และโปเกมอน เพื่อช่วยเมืองนี้เอาไว้ให้รอดพ้นได้หรือไม่?
เพลงประกอบ.
เพลงญี่ปุ่น
 "Breath"  ร้องโดย โพโน กราฟฟิตตี
เพลงไทย
ไม่มีการใช้เพลงไทย (ใช้เพลงญี่ปุ่น)
การศึกษาในประเทศออสเตรเลีย

การศึกษาในประเทศออสเตรเลีย ครอบคลุมภาคการศึกษาปฐมวัย (เด็กก่อนวัยเรียน) และประถมศึกษา (โรงเรียนประถม) ตามด้วยมัธยมศึกษา (โรงเรียนมัธยม), ระดับอุดมศึกษา (มหาวิทยาลัย, วิทยาลัยเทคนิคและการศึกษาต่อเนื่อง, อาชีวศึกษา และผู้ให้บริการฝึกอบรม) และการศึกษาสำหรับผู้ใหญ่ (อ้างถึงการศึกษาสำหรับผู้ใหญ่ และการให้การศึกษาชุมชน) การควบคุมและการระดมทุนการศึกษาถือเป็นหน้าที่หลักของรัฐและดินแดน แต่รัฐบาลกลางยังมีบทบาทในการระดมทุน
การศึกษาในประเทศออสเตรเลียมีผลบังคับใช้ระหว่างอายุห้าถึงหกปี และสิบห้า, สิบหกหรือสิบเจ็ดปี ขึ้นอยู่กับรัฐหรืออาณาเขตและวันเดือนปีเกิด
สำหรับการศึกษาระดับประถมศึกษาและมัธยมศึกษา โรงเรียนของรัฐบาลมีนักเรียนชาวออสเตรเลียประมาณ 60 เปอร์เซนต์ กับโรงเรียนเอกชนอีกประมาณ 40 เปอร์เซนต์ ในระดับอุดมศึกษา มหาวิทยาลัยของออสเตรเลียส่วนใหญ่เป็นสถาบันอุดมศึกษาของรัฐ และค่าธรรมเนียมนักเรียนจะได้รับเงินอุดหนุนผ่านโปรแกรมเงินกู้สำหรับนักเรียน ที่การชำระเงินจะครบกำหนดเมื่อผู้สำเร็จการศึกษาเข้าถึงระดับรายได้ที่แน่นอน
สำหรับโรงเรียนประถมศึกษาและมัธยมศึกษา หลักสูตรของออสเตรเลียระดับประเทศได้รับการพัฒนาและดำเนินการตั้งแต่ปี ค.ศ. 2010 
ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 อิงตามข้อมูลจากปี ค.ศ. 2006 ระบุออสเตรเลียที่ค่าดัชนี 0.993 ซึ่งเป็นระดับสูงที่สุดในโลก ในปี ค.ศ. 1966 ทางการออสเตรเลียลงนามในอนุสัญญาต่อต้านการเลือกปฏิบัติในด้านการศึกษา ซึ่งมีเป้าหมายเพื่อต่อต้านการเลือกปฏิบัติและการแบ่งแยกเชื้อชาติในด้านการศึกษา
ออน/ออฟ ญี่ปุ่น

ON/OFF  -Japanese ver.- เป็นซิงเกิลเปิดตัวที่ประเทศญี่ปุ่นของบอยกรุปจากประเทศเกาหลีใต้ชื่อ ออนแอนด์ออฟ (อังกฤษ : ONF) ภายใต้การดูแลของค่ายดับเบิ้ลยูเอ็มเอนเตอร์เทนเมนต์ และ marble musiclab โดยมีผู้จัดจำหน่ายคือ Victor Entertainment ซิงเกิลอัลบั้มถูกปล่อยตัวในวันที่ 1 สิงหาคม 2561 ซิงเกิลอัลบั้มนี้ประกอบไปด้วย 3 เพลง โดยมีเพลง ON/OFF เป็นเพลงโปรโมต
การประชาสัมพันธ์.
วันที่ 31 สิงหาคม 2561 มีงานโชว์เคสเดบิวต์ของออนแอนด์ออฟ เปิดตัวและเดบิวต์ในประเทศญี่ปุ่นด้วยซิงเกิลแรกอย่าง "ON/OFF -Japanese ver-" งานโชว์เคสที่จัดขึ้นที่ Mynavi BLITZ AKASAKA โตเกียว ประเทศญี่ปุ่น จำนวน 2 รอบ และสมาชิกทั้งเจ็ดคนของวงก็ได้โชว์เพลงในซิงเกิลอัลบั้มท่ามกลางแฟนๆ เต็มความจุของฮอล์ 
นอกจากนี้ยังมีมินิไลฟ์และงานไฮทัชในวันที่ 3 สิงหาคม 2561 จัดที่ VenusFort เมืองโอไดบะ และวันที่ 5 สิงหาคม 2561 จัดที่ LaQua Garden Stage ของ Tokyo Dome City ส่วนงานแจกลายเซ็นในวันที่ 4 สิงหาคม 2561 แจ้งวันเวลาและสถานที่ให้กับผู้ร่วมงานโดยตรง
การศึกษาในประเทศนิวซีแลนด์

ระบบการศึกษาในประเทศนิวซีแลนด์ เป็นแบบสามระดับ ซึ่งรวมถึงโรงเรียนประถมศึกษา และโรงเรียนมัธยมศึกษาตอนต้น ตามด้วยโรงเรียนมัธยมศึกษาตอนปลาย (ไฮสกูล) และการศึกษาระดับอุดมศึกษาที่มหาวิทยาลัยและโรงเรียนโปลีเทคนิค ปีการศึกษาในประเทศนิวซีแลนด์แตกต่างกันไปในแต่ละสถาบัน แต่โดยทั่วไปจะเริ่มต้นตั้งแต่ต้นเดือนกุมภาพันธ์จนถึงกลางเดือนธันวาคมสำหรับโรงเรียนประถม ปลายเดือนมกราคมถึงปลายเดือนพฤศจิกายนหรือต้นเดือนธันวาคมสำหรับโรงเรียนมัธยมปลายและโรงเรียนโปลีเทคนิค และตั้งแต่ปลายเดือนกุมภาพันธ์จนถึงกลางเดือนพฤศจิกายนสำหรับมหาวิทยาลัย
ในปี ค.ศ. 2009 โครงการประเมินผลนักเรียนร่วมกับนานาชาติ (PISA) เผยแพร่โดยองค์การเพื่อความร่วมมือและการพัฒนาทางเศรษฐกิจ (OECD) ได้จัดอันดับนิวซีแลนด์อยู่ในอันดับ 7 ของประเทศที่ดีที่สุดด้านวิทยาศาสตร์และการอ่าน และอันดับที่ 13 ด้านคณิตศาสตร์ ส่วนดัชนีการศึกษาซึ่งเป็นส่วนหนึ่งของดัชนีการพัฒนามนุษย์ของสหประชาชาติ ได้จัดอันดับนิวซีแลนด์ให้เป็นหนึ่งในประเทศที่มีคุณภาพการศึกษาสูงที่สุดในโลก
หลังจากการสำรวจความรู้ทั่วไปของการวิจัยตลาด Curia ในปี 2019 นักวิจัยวางแผนที่จะเผยแพร่รายงานในปี 2020 เพื่อประเมินว่าหลักสูตรการศึกษาของนิวซีแลนด์เหมาะสมกับวัตถุประสงค์หรือไม่ การศึกษาพบว่าผู้คนในนิวซีแลนด์ขาดความรู้พื้นฐานและเรียบง่ายในภาษาอังกฤษ คณิตศาสตร์ วิทยาศาสตร์ ภูมิศาสตร์ และประวัติศาสตร์
โครงการริเริ่มการวัดสิทธิมนุษยชนพบว่าในปี 2022 นิวซีแลนด์บรรลุผลสำเร็จ 95.9% ของสิ่งที่ควรเป็นไปได้ในระดับรายได้สำหรับสิทธิในการศึกษา
ริซะ มิซูโนะ

ริซะ มิซูโนะ (เกิด 3 พฤศจิกายน ค.ศ. 1978) เป็นนักพากย์ชาวญี่ปุ่น มีชื่อเสียงจากบท "เอจิเซ็น นานาโกะ" ลูกพี่ลูกน้องของเอจิเซ็น เรียวมะ ในเรื่อง "ปริ๊นซ์ ออฟ เทนนิส"
เคจีออกราฟี

เคจีออกราฟี  คือซอฟต์แวร์ฟรีและโอเพนซอร์สประเภทเกมทางการศึกษาสำหรับทดสอบความรู้ทางภูมิศาสตร์ของนักเรียน ซอฟต์แวร์นี้เป็นส่วนหนึ่งของเคดีอี เอสซี 4 สำหรับรุ่นปัจจุบันเป็นส่วนหนึ่งของเคดีอี เอดยูเคชัน โปรเจกต์ 3.5
การใช้งาน.
เรียกดูแผนที่โดยคลิกที่แผนที่ประเทศเพื่อดูชื่อซึ่งจะแสดงธงและเมืองหลวงของแต่ละประเทศ นอกเหนือจากการศึกษาแล้วเคจีออกราฟีสามารถใช้ในการประเมินผลเพื่อวัดความรู้ โดยประกอบด้วยเกมจำนวนห้าโหมดด้วยกัน ดังนี้